Det er i Vesten vanlig å lokalisere baser nær byer for å kunne gi mannskaper et tilbud av sivile tjenester, jobbmuligheter for ektefeller, osv. Således hadde Tyskland hele ti baser med mer enn 3 000 mannskaper i 2011, hvorav alle unntatt to lå i byer med mer enn 100 000 innbyggere. Ofte har man samtidig en arv av mange små militære anlegg. Det tyske forsvaret hadde i hele 394 tjenesteder i 2011, men av disse ble 91 besluttet sterkt redusert og 31 baser besluttet helt nedlagt - inklusive seks steder som hadde mer enn 1 000 tjenestegjørende mannskaper. Danmark har svært få baser, eksempelvis har flyvåpenet og Søværnet felles hovedkvarter i Karup på Jylland.